|  |  |  |  |
| --- | --- | --- | --- |
| **NR.** | **EMËR/MBIEMËR** | **FUNKSIONI** | **KATEGORIA E PAGËS** |
| **1** | DESART AVDULAJ | KRYETAR I GJYKATËS | G2[[1]](#endnote-1) |
| **2** | IZET DUSHAJ | ZËV/KRYETAR | G2[[2]](#endnote-2) |
| **3** | VALBON ÇEKREZI | GJYQTAR | G2[[3]](#endnote-3) |
| **4** | ANITA MICI | GJYQTARE | G2[[4]](#endnote-4) |
| **5** | MARSIDA JANI | KANCELARE | II-A[[5]](#endnote-5) |

**TABELA E PAGAVE, FUNKSIONEVE, DETYRAVE/KOMPETENCAVE TË PUNONJËSIT TË GJYKATËS SË APELIT DURRËS**

**(SUBJEKT DEKLARIMI SIPAS LIGJIT)**

**DETYRAT DHE KOMPETENCAT**

1. **KËSHILLI I GJYKATËS.**

Sipas ligjit nr.98/2016 “Për organizimin e pushtetit gjyqësor në Republikën e Shqipërisë” Këshilli i Gjykatës së Apelit Durrës përbëhet nga tre anëtarët:

1. Kryetari i gjykatës, i cili vepron si kryetar i Këshillit të Gjykatës;
2. Zëvendëskryetari i gjykatës;
3. Kancelari i gjykatës.

Rregulla më të detajuara mbi mënyrën e funksionimit të Këshillit të Gjykatës përcaktohen në vendimin nr.71, datë 20.05.2019 të Këshillit të Lartë Gjyqësor “Për procedurën e funksionimit të mbledhjes së Këshillit të Gjykatës”.

Këshilli i Gjykatës ka kompetencat e mëposhtme:

a) miraton përshkrimet e punës për të gjitha kategoritë e nëpunësve të shërbimit civil gjyqësor dhe punonjësve të gjykatës, sipas modelit të miratuar nga Këshilli i Lartë Gjyqësor, dhe në raste të veçanta i përshtat me nevojat e gjykatës dhe kriteret e vendit të punës;

b) merr vendime në lidhje me statusin e nëpunësve civilë gjyqësorë, siç përcaktohet në këtë ligj;

c) miraton strukturën dhe organikën e administratës së gjykatës, sipas modelit të miratuar nga Këshilli i Lartë Gjyqësor, dhe në raste të veçanta i përshtat me nevojat e gjykatës dhe aftësitë e personave në detyrë;

ç) miraton strukturën e gjykatës dhe cakton gjyqtarët në seksione dhe trupa gjykues pasi merr mendimin e mbledhjes së përgjithshme të gjyqtarëve, duke ndjekur rregullat e përgjithshme të miratuara nga Këshilli i Lartë Gjyqësor;

d) shqyrton ankesa në lidhje me çështje të infrastrukturës së gjykatës, shërbimet ndihmëse në gjykatë dhe çështje të tjera që nuk lidhen me ushtrimin e detyrave të administratës gjyqësore dhe i raporton Këshillit të Lartë Gjyqësor mbi ankesat dhe masat e marra në përputhje me rregullat e miratuara nga Këshilli i Lartë Gjyqësor;

dh) vlerëson dhe shqyrton projektbuxhetin e përgatitur nga nëpunësi i financës përpara paraqitjes në Këshillin e Lartë Gjyqësor;

e) jep informacion, mendime ose raporte të kërkuara nga institucione shtetërore sipas ligjit;

ë) bashkëpunon me Shkollën e Magjistraturës dhe Këshillin e Lartë Gjyqësor për çështje që lidhen me formimin fillestar dhe vazhdues të gjyqtarëve dhe nëpunësve civilë gjyqësorë;

f) organizon rregullisht takime me përdoruesit e gjykatës për rritjen e efikasitetit dhe cilësisë së drejtësisë;

g) miraton rregulla të veçanta të gjykatës për çështje të ruajtjes dhe sigurisë në gjykatë;

gj) ushtron detyra të tjera të caktuara me ligj.

1. **KRYETARI I GJYKATËS**

Kryetari i gjykatës zgjidhet sipas kritereve dhe procedurave të përcaktuara në ligjin “Për statusin e gjyqtarëve dhe prokurorëve në Republikën e Shqipërisë” dhe ka kompetencat e përcaktuara sipas këtij ligji.

Sipas ligjit nr.96/2016 “Për statusin e gjyqtarëve dhe Prokurorëve në Republikën e Shqipërisë” nenit 52/1 i këtij ligji parashikon se “Mandati i Kryetarit të gjykatave dhe prokurorive të tjera, me përjashtim të Prokurorit të Përgjithshëm, është tre vjet, me të drejtë rizgjedhjeje vetëm një here….”. Kryetari i Gjykatës së Apelit Durrës emërohet nga Këshilli i Lartë Gjyqësor.

Kryetari i gjykatës ka përgjegjësi për menaxhimin e përgjithshëm gjyqësor dhe ushtron këto detyra:

a) përfaqëson gjykatën në marrëdhënie me të tretët;

b) në fillim të çdo viti miraton një listë, e cila përditësohet kur është e nevojshme, që përcakton gjyqtarët për gjykimet e rasteve urgjente, siç përcaktohet me ligj, sipas rendit alfabetik me bazë mbiemrin, në përputhje me rregullat e miratuara nga Këshilli i Lartë Gjyqësor;

c) mban kontakt me grupet e kontrollit të institucioneve të tjera shtetërore, njihet me qëllimin dhe objektin e kontrollit dhe u krijon atyre mundësi për ushtrimin e detyrës;

ç) mbikëqyr respektimin e etikës gjyqësore dhe të solemnitetit, si dhe bashkëpunon me Këshillin e Lartë Gjyqësor në lidhje me vlerësimin etik dhe profesional të gjyqtarëve;

d) mbikëqyr disiplinën në punë të gjyqtarëve dhe kërkon fillimin e hetimit kur dyshohet shkelje disiplinore e gjyqtarëve në gjykatat e tyre;

dh) kujdeset për organizimin dhe funksionimin e administrimit gjyqësor në gjykatë në lidhje me veprimtaritë jogjyqësore nëpërmjet kancelarit, përveç rasteve kur parashikohet ndryshe në këtë ligj;

e) thërret, përgatit dhe drejton mbledhjet e përgjithshme të gjyqtarëve dhe të Këshillit të Gjykatës, përveçse kur parashikohet ndryshe në këtë ligj;

ë) udhëzon dhe mbikëqyr kancelarin;

f) verifikon ankesat, heton shkeljet disiplinore dhe propozon fillimin e procedimit disiplinor ndaj kancelarit;

g) kryen veprimet dhe merr vendime që lidhen me statusin e nëpunësve civilë gjyqësorë, siç parashikohet në këtë ligj;

gj) garanton zbatimin e vendimeve të Këshillit të Lartë Gjyqësor, në veçanti në lidhje me masat që kanë për qëllim rritjen e efikasitetit dhe cilësisë së shërbimeve gjyqësore;

h) garanton qasjen dhe mënyrën e përdorimit të sistemit të menaxhimit të çështjeve, në përputhje me politikat e përgjithshme shtetërore në fushën e teknologjisë dhe sigurisë së informacionit dhe rregullave të miratuara nga Këshilli i Lartë Gjyqësor, sipas parashikimeve të ligjit “Për organet e qeverisjes së sistemit të drejtësisë”;

i) ushtron çdo detyrë tjetër që lidhet me veprimtaritë jogjyqësore të gjykatës, siç përcaktohet me ligj ose vendim të Këshillit të Lartë Gjyqësor.

1. **ZËVENDËSKRYETARI**

Zëvendëskryetari duhet të ketë të paktën pesë vjet përvojë profesionale si gjyqtar, nga të cilat të paktën tre vjet në të njëjtën shkallë. Zëvendëskryetari zgjidhet nga mbledhja e përgjithshme e gjyqtarëve për një mandat trevjeçar pa të drejtë rizgjedhjeje.

Rregulla më të detajuara në përzgjedhjen e Zëvendëskryetarit të Gjykatës së Apelit Durrës parashikohen në Rregulloren e Këshillit të Lartë Gjyqësor “Për miratimin e rregullave për zgjedhjen e zëvendëskryetarëve të gjykatave”,

Në mungesë të Kryetarit të Gjykatës së Apelit Durrës, kompetencat e tij ushtrohen nga zëvendëskryetari i kësaj gjykate.

1. **GJYQTARËT**

Sipas ligjit nr.96/2016 “Për statusin e gjyqtarëve dhe Prokurorëve në Republikën e Shqipërisë” nenit 47/4 i këtij ligji parashikon se “magjistrati mund të ngrihet në detyrë në pozicione pranë gjykatave ose prokurorive të shkallës së dytë, nëse ka ushtruar funksionin jo më pak se shtatë vjet në shkallën e parë, nga të cilat të paktën pesë vjet në fushën e së drejtës përkatëse të përshtatshme për pozicionin e lirë, duke përfshirë edhe përvojën si magjistrat i komanduar”. Procedurat ne “ngritjen në detyrë” sipas këtij ligji për gjyqtarët e emëruar pranë Gjykatës së Apelit Durrës zhvillohen nga Këshilli i Lartë Gjyqësor.

Gjyqtarët gjatë ushtrimit të funksionit dhe vendimmarrjes, janë të pavarur dhe të paanshëm. Detyra e gjyqtarit është të japë drejtësi në zgjidhjen e mosmarrëveshje të ndryshme që i paraqiten për shqyrtim.

Gjyqtarët gjatë ushtrimit të detyrës së tyre respektojnë Kushtetutën dhe Ligjet e Republikës së Shqipërisë, etikën, solemnitetin e gjykimit, janë transparent dhe të pavarur në vendimmarrjen e tyre.

1. **KANCELARI**

Kancelari emërohet nga detyrë nga Këshilli i Lartë Gjyqësor, nëse ka përfunduar programin e formimit pranë Shkollës së Magjistraturës dhe verifikimit të pasurisë dhe figurës. Sipas ndryshimeve në ligj, për Kancelarin në detyrë të Gjykatës së Apelit Durrës zbatohen parashikimet e përcaktuara në vendimin nr.424, datë 12.10.2020 Për procedurën e verifikimit të kushteve dhe kritereve ligjore të rekrutimit të kandidatit për kancelar, për këshilltar ose për ndihmës ligjor….”.

Kancelari është përgjegjës për menaxhimin e administrimit gjyqësor dhe në veçanti ka kompetencat e mëposhtme:

1. është anëtar me të drejtë vote në Këshillin e Gjykatës, në përputhje me nenin 27, dhe i Komisionit të Ristrukturimit, sipas pikës 6, të nenit 66, të këtij ligji;
2. kryen veprime dhe merr vendime që lidhen me statusin e nëpunësve civilë gjyqësorë siç parashikohet në këtë ligj;
3. mbikëqyr procesin e organizimit dhe dokumentimit të ndarjes së çështjeve me short;
4. emëron, drejton, mbikëqyr dhe shkarkon punonjësit e gjykatës;
5. mbikëqyr mirëmbajtjen e godinës së gjykatës.

Pas këshillimit me Kryetarin e Gjykatës, kancelari është përgjegjës për:

1. funksionimin e sistemit të menaxhimit të çështjeve në gjykatë, në përputhje me legjislacionin në fuqi për teknologjinë dhe sigurinë e informacionit dhe mbikëqyrjen e mbledhjes dhe përpunimit të saktë të të dhënave;
2. dorëzimin e raporteve periodike për gjendjen e përdorimit dhe funksionimit të sistemit të menaxhimit të çështjeve Këshillit të Lartë Gjyqësor;
3. raportimin pa vonesë Këshillit të Lartë Gjyqësor mbi nevojat dhe përditësimet e nevojshme të funksionimit të sistemit të menaxhimit të çështjeve;
4. udhëzimin dhe mbikëqyrjen e punës së nëpunësve civilë gjyqësorë të gjykatës;
5. i siguron Këshillit të Lartë Gjyqësor dhe Ministrisë së Drejtësisë qasje në të dhënat statistikore për aq sa u nevojitet këtyre institucioneve në ushtrimin e kompetencave të tyre të caktuara me ligj;
6. kryen çdo detyrë, siç përcaktohet me ligj ose siç autorizohet nga kryetari.
7. **NDIHMËSIT LIGJORË**

Spas ndryshimeve në ligj, ndihmësit ligjorë në gjykatat e apelit, të cilët kanë kaluar me sukses programin e formimit fillestar në Shkollën e Magjistraturës dhe verifikimit të pasurisë dhe figurës, emërohen në Njësinë e Shërbimit Ligjor pranë Gjykatës së Apelit Durrës nga Këshilli i Lartë Gjyqësor. Për ndihmësit ligjor në detyrë zbatohen parashikimet e përcaktuara në vendimin nr.424, datë 12.10.2020 Për procedurën e verifikimit të kushteve dhe kritereve ligjore të rekrutimit të kandidatit për kancelar, për këshilltar ose për ndihmës ligjor….”.

Detyrat dhe kompetencat e ndihmësit ligjor janë:

1. analizon praktikën gjyqësore përkatëse mbi interpretimin e dispozitave të zbatueshme për çështjet në gjykim;
2. përpunon çështjen dhe përgatit çështje të thjeshta standarde me shkallë kompleksiteti të ulët për marrjen e vendimit nga gjyqtari;
3. kryen detyra të tjera për përpunimin e çështjes siç kërkohet nga gjyqtari ose siç parashikohet në ligj.
4. Kryetari përcakton detyrat për ndihmësin ligjor, duke mbajtur parasysh përvojën profesionale dhe specializimin e tij, si dhe duke siguruar ngarkesë pune të barabartë ndërmjet ndihmësve ligjorë.

1. Paga e Kryetarit të Gjykatës përcaktohet sipas ligjit nr.96/2016 “Për statusin e gjyqtarëve dhe Prokurorëve në Republikën e Shqipërisë” neni 12 dhe 14 i këtij ligji. [↑](#endnote-ref-1)
2. Paga e Zëvendëskryetarit të Gjykatës përcaktohet sipas ligjit nr.96/2016 “Për statusin e gjyqtarëve dhe Prokurorëve në Republikën e Shqipërisë” neni 12 dhe 14 i këtij ligji. [↑](#endnote-ref-2)
3. Paga e Gjyqtarit të Gjykatës së Apelit përcaktohet sipas ligjit nr.96/2016 “Për statusin e gjyqtarëve dhe Prokurorëve në Republikën e Shqipërisë” neni 12 i këtij ligji. [↑](#endnote-ref-3)
4. Paga e Gjyqtarit të Gjykatës së Apelit përcaktohet sipas ligjit nr.96/2016 “Për statusin e gjyqtarëve dhe Prokurorëve në Republikën e Shqipërisë” neni 12 i këtij ligji. [↑](#endnote-ref-4)
5. Paga e Kancelarit të Gjykatës përcaktohet sipas VKM-së nr.187 datë 08.03.2017 “Për miratimin e strukturës dhe nivelit të pagave të nëpunësve civile/nëpunësve, zëvendësministrit dhe nënpunësve te kabinetit, ne Kryeministri, aparatet e ministrive te linjes, administraten e presidentit, kuvendit, disa institucione te pavarura, institucione ne varesi te Kryeminstrit, institucionet ne varësi te ministrive te linjes dhe administratën e Prefektit”, i ndryshuar [↑](#endnote-ref-5)